Document ID: 32007R1135

ΚΑΝΟΝΙΣΜΌΣ (ΕΚ) αριθ. 1135/2007 ΤΟΥ ΣΥΜΒΟΥΛΊΟΥ
της 10ης Ιουλίου 2007
για τροποποίηση του κανονισμού (ΕΚ) αριθ. 2866/98 όσον αφορά τις τιμές μετατροπής του ευρώ για την Κύπρο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 123 παράγραφος 5,
την πρόταση της Επιτροπής,
τη γνώμη της Ευρωπαϊκής Κεντρικής Τράπεζας (1),
Εκτιμώντας τα ακόλουθα:
(1)
Ο κανονισμός (ΕΚ) αριθ. 2866/98 του Συμβουλίου, της 31ης Δεκεμβρίου 1998, σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ (2) καθορίζει τις τιμές μετατροπής από την 1η Ιανουαρίου 1999.
(2)
Σύμφωνα με το άρθρο 4 της πράξης προσχώρησης του 2003, η Κύπρος είναι κράτος μέλος με παρέκκλιση, κατά την έννοια του άρθρου 122 της συνθήκης.
(3)
Σύμφωνα με την απόφαση 2007/503/ΕΚ του Συμβουλίου, της 10ης Ιουλίου 2007, δυνάμει του άρθρου 122 παράγραφος 2 της συνθήκης, για την υιοθέτηση του ενιαίου νομίσματος από την Κύπρο την 1η Ιανουαρίου 2008 (3), η Κύπρος πληροί τις απαιτούμενες προϋποθέσεις για την υιοθέτηση του ενιαίου νομίσματος και η παρέκκλιση για την Κύπρο καταργείται από την 1η Ιανουαρίου 2008.
(4)
Η εισαγωγή του ευρώ στην Κύπρο απαιτεί τη θέσπιση της τιμής μετατροπής μεταξύ του ευρώ και της κυπριακής λίρας. Η εν λόγω τιμή μετατροπής θα πρέπει να είναι 0,585274 κυπριακές λίρες για ένα ευρώ και αντιστοιχεί στην ισχύουσα σήμερα κεντρική ισοτιμία της κυπριακής λίρας στον μηχανισμό συναλλαγματικών ισοτιμιών (ΜΣΙ ΙΙ).
(5)
Ο κανονισμός (ΕΚ) αριθ. 2866/98 θα πρέπει κατά συνέπεια να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 2866/98, παρεμβάλλεται η ακόλουθη γραμμή μεταξύ των τιμών μετατροπής για την ιταλική λίρα και το φράγκο Λουξεμβούργου:
«= 0,585274 κυπριακές λίρες».
Άρθρο 2
Ο παρών κανονισμός αρχίζει να ισχύει την 1η Ιανουαρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 2007.

Labels: 2
18